Maailman parasta kansalaisjärjestötoimintaa

STEAn strategia

Uusi strategia ohjaa STEAn toimintaa

Strategia antaa suuntaviivat STEAn toiminnalle ja sille, minkälaisten tavoitteiden tulisi ohjata STEAn avustustoimintaa kokonaisuutena tulevaisuudessa.

Strategian taustalla on erilaisia selvitystöitä:

* Tulevaisuustutkija Ilkka Halavan selvitys järjestöjen tulevaisuudesta jälkiteollisessa yhteiskunnassa ([Linkki](https://issuu.com/steajulkaisut/docs/jarjestotoiminnan_tulevaisuus))
* STM:n selvitys valtionavustuksista julkisen sektorin rajapinnassa ([Linkki](http://julkaisut.valtioneuvosto.fi/bitstream/handle/10024/160722/09_18_Jarjestoavustusten%20kohdentuminen.pdf?sequence=1&isAllowed=y))
* STM:n selvitys järjestöjen roolista sote- ja maakuntauudistuksessa ([Linkki](http://julkaisut.valtioneuvosto.fi/bitstream/handle/10024/160957/STM_r26_18_Jarjestojen_rooli_maakuntajasoteuudistuksessa.pdf))

Strategiatyön tueksi toteutettiin kyselyitä ja käytiin keskusteluja:

* Kysely avustusta saaneille järjestöille ([Linkki 1](https://www.stea.fi/strategia/jarjestokyselyn-tuloksia)) ja ([Linkki 2](https://www.stea.fi/strategia/jarjestokyselyn-tuloksia-osa-2))
* STEA kylässä -keskustelut yli 150 järjestön kanssa ([Linkki](https://www.stea.fi/strategia/steakylaan))
* Otakantaa.fi-kysely kansalaisille ([Linkki](https://www.stea.fi/strategia/kansalaiset-mukana-strategiatyossa))
* Keskusteluita laajasti sidosryhmien kanssa

Tehtävämme

STEA vastaa osaltaan siitä, että Veikkauksen tuottoja käytetään tulokselliseen kansalaisjärjestötoimintaan.

Mitä tarkoittaa tuloksellinen kansalaisjärjestötoiminta?

* Tuloksellisessa kansalaisjärjestötoiminnassa edetään kohti asetettuja tavoitteita, saadaan aikaan haluttua muutosta ja pystytään osoittamaan millä tavalla kohderyhmä on hyötynyt toiminnasta.

**Keskusteluun: Mitä tuloksellisuuden osoittaminen edellyttää järjestöltämme nyt ja tulevaisuudessa?**

Päämäärämme

Suomessa on maailman parasta kansalaisjärjestötoimintaa vahvistamassa kestävää hyvinvointia.

Mitä tarkoittaa kestävä hyvinvointi?

* Ihmisiä, heidän elämänhallintaansa ja hyvinvointiaan tuetaan kokonaisvaltaisesti (psyykkinen, fyysinen ja sosiaalinen hyvinvointi).
* Tavoitellaan sellaista hyvinvointia, että siitä jää jotain käteen myös tuleville sukupolville.
* Käytetään resursseja taloudellisesti ja tehokkaasti.
* Ihmisten osallisuutta päätöksentekoon lisätään: ihmiset ja yhteisöt mukaan vaikuttamaan,   
  kun ratkaistaan heitä koskevia kysymyksiä.

**Keskusteluun: Mitä kestävä hyvinvointi voisi tarkoittaa järjestömme toiminnassa?**

Avustetun toiminnan strategiset tavoitteet

Yhdenvertaisuus

Lisää yhdenvertaisuutta ja osallisuutta ihmisten elämäntilanteet ja tausta huomioiden, vähentää eriarvoisuutta.

* Juuri nyt maailmassa ja ympäristössä, jossa järjestöt toimivat, tapahtuu paljon erilaisia muutoksia. Ihmisten erilaiset elämäntilanteet ovat arkipäivää. Kulttuurinen moninaisuus ja kansainvälisyys lisääntyvät. Vaikka suomalaiset voivat yhä paremmin, yhteiskunta polarisoituu ja eriarvoisuus herättää keskustelua. Tämä vaikuttaa hyvinvointiin koko yhteiskunnassa.

**Keskusteluun:**

**Mikä on järjestömme vahvuus yhdenvertaisuuden edistämisessä?**

**Miten järjestömme voisi painottaa tätä toiminnassaan tulevaisuudessa?**

Kohtaamisia

Vahvistaa yhteisöllisyyttä ja suvaitsevaisuutta, lisää erilaisten ihmisten kohtaamista ja keskinäistä ymmärrystä.

* Suomalaiseen yhteiskuntaan mahtuu monenlaisia, sukupolvelta toiselle periytyviä todellisuuksia, jotka saattavat olla kaukana toisistaan. Kansalaisjärjestötoiminnan avulla voidaan lisätä osallisuutta sekä erilaisten ihmisten kohtaamisia ja keskinäistä ymmärrystä.
* Järjestöt voivat vähentää ihmisten kokemaa yksinäisyyttä vahvistamalla heidän sosiaalisia verkostojaan.

**Keskusteluun:   
Mikä on järjestömme vahvuus kohtaamisten ja keskinäisen ymmärryksen luomisessa?**

**Miten tämän tulisi näkyä järjestömme toiminnassa tulevaisuudessa?**

Voimavaroja

Vahvistaa ihmisten voimavaroja, auttaa pitämään huolta itsestä, toisista ja ympäristöstä.

* Osattomuuden ja ulkopuolisuuden haasteena on ylisukupolvisuus, jonka seurauksena esimerkiksi kansanterveydelliset ja sosiaaliset ongelmat sekä riskitekijät kasautuvat.
* Ongelmakierteen katkaisemiseksi on vahvistettava ihmisten voimavaroja.
* Ihmisiä, heidän elämänhallintaansa ja hyvinvointiaan tuetaan kokonaisvaltaisesti: psyykkisesti, fyysisesti ja sosiaalisesti.

**Keskusteluun: Miten järjestömme tulisi vahvistaa ihmisten voimavaroja tulevaisuudessa?**

STEAn arvot ja miten ne näkyvät toiminnassamme?

Oikeudenmukaisuus

Olemme tasapuolisia, huomioimme toimijoiden erilaiset tarpeet ja osaamisen. Toiminta­­tapamme ovat yhdenmukaisia.

Avoimuus

Toimintatapamme ovat ennakoitavia. Olemme avoimia uusille tekemisen tavoille.

Yhteistyö

Teemme yhteistyötä hyödyntäen kaikkien osaamista. Tuomme avustetun toiminnan tuloksia yhdessä esille.

STEA kehittää toimintaansa

STEA haluaa:

* toimia yhdenmukaisesti ja ennakoitavasti
* hyödyntää yhä vahvemmin toimintaympäristötietoa avustusehdotusta tehtäessä
* määritellä yhä tarkemmin STEA-avustusten suuntaamista

**Keskuteluun: Mitä järjestöllämme ja sidosryhmillämme olevaa tietoa STEA voisi tarvita avustustoimintansa kehittämiseen?**

Mikä muuttuu?

**STEA kehittää avustustoimintaansa vaiheittain. Mahdolliset muutokset toteutetaan siten, että järjestöillä on aikaa varautua niihin.**

* Avustettava toiminta jaetaan selkeämpiin kokonaisuuksiin, joihin määritellään tavoitteet
* Avustustoiminnan linjauksia tarkennetaan
* Avustuskäytäntöjä yhtenäistetään osana valtionavustusten uudistamista
* Avustuslajien myöntämisen kriteerit päivitetään
* Haku- ja raportointilomakkeet uudistetaan
* Tarkastus-, ohjaus- ja neuvontakäytäntöjä selkeytetään
* Huomioidaan toimintaympäristön rakenteiden muutokset

**Osallistu keskusteluun Twitterissä hashtagilla #yhteisöt2020**